*2Projekts*

LATVIJAS REPUBLIKAS MINISTRU KABINETS

2015.gada \_\_\_. \_\_\_\_\_\_\_\_\_\_\_\_\_\_\_\_\_\_ Rīkojums Nr. \_\_\_\_\_\_\_

Rīgā (prot. Nr. \_\_\_ \_\_\_.§)

**Par konceptuālo ziņojumu “Kompleksi pasākumi elektroenerģijas tirgus attīstībai”**

1. Atbalstīt konceptuālā ziņojuma “Kompleksi pasākumi elektroenerģijas tirgus attīstībai” (turpmāk – konceptuālais ziņojums) 1.risinājuma variantu, kas paredz ikgadēju finansējumu valsts budžeta programmai “Elektroenerģijas lietotāju atbalsts” šādā apmērā: 2016.gadā – 68 624 945 EUR, 2017.gadā – 96 652 651 EUR, 2018.gadā – 108 995 316 EUR.

2. Finanšu ministrijai, sagatavojot likumprojektus “Par valsts budžetu 2016. gadam” un “Par vidēja termiņa budžeta ietvaru 2016., 2017. un 2018. gadam” paredzēt valsts budžetā ikgadēju finansējumu obligātās iepirkuma komponentes noturēšanai atbilstoši konceptuālā ziņojuma 1. risinājuma variantam, kas paredz obligātā iepirkuma komponentes saglabāšanu 26,79 EUR/MWh. Gadījumā, ja valsts budžetā noteiktais finansējums ir lielāks par faktiski nepieciešamo, lai noturētu obligātās iepirkuma komponenti 26,79 EUR/MWh līmenī, paredzēt izmaksāt tikai konkrētā gada faktiski nepieciešamo apjomu.

3. Ekonomikas ministrijai trīs mēnešu laikā pēc tam, kad saņemts Eiropas Komisijas lēmums valsts atbalsta lietā Nr. SA.37970, iesniegt Ministru kabinetā ziņojumu par priekšlikumiem subsidētās elektroenerģijas nodokļa piemērošanai un tā likmēm no 2017. gada un turpmāk, atsevišķu elektroenerģijas ražošanas atbalsta formulu pārskatīšanai un potenciālajiem grozījumiem normatīvajā regulējumā.

4. Akciju sabiedrības „Latvenergo” valsts kapitāla daļu turētājam paredzēt 2016. gadā dividendēs (par 2015. pārskata gadu) izmaksāt 78 000 000 EUR, 2017.gada dividendēs (par 2016. gada pārskata gadu) 102 759 955 EUR, 2018.gada dividendēs (par 2017.gada pārskata gadu) 111 452 620 EUR.

5. Ekonomikas ministrijai, analizējot akciju sabiedrības „Latvenergo” darbības rezultātus par 2015.gada pārskata gadu, iesniegt Ministru kabinetā priekšlikumus par subsidētās elektroenerģijas nodokļa likmju paaugstināšanu apliekamajiem ienākumiem no obligātā iepirkuma ietvaros pārdotās elektroenerģijas no fosilajiem energoresursiem vai garantētās maksas par uzstādīto elektrisko jaudu koģenerācijas iekārtām, kurās tiek izmantoti fosilie energoresursi.

6. Finanšu ministrijai, sagatavojot likumprojektu “Par valsts budžetu 2016. gadam”, ņemt vērā šādas plānoto ieņēmumu prognozes valsts budžeta programmas “Elektroenerģijas lietotāju atbalsts” izdevumu segšanai 2016.gadā – 68 624 945 (33 876 000 EUR – subsidētās elektroenerģijas nodokļa ieņēmumi; 11 083 336 EUR – pievienotās vērtības nodokļa ieņēmumi, 23 665 609 EUR - akciju sabiedrības “Latvenergo” dividendes).

7. Atbalstīt akciju sabiedrības “Latvenergo” ikgadējo dividenžu novirzīšanu valsts budžeta programmai “Elektroenerģijas lietotāju atbalsts” nepieciešamajā apjomā šādā apmērā: 2016.gadā – 23 665 609 EUR, 2017.gadā – 48 009 955EUR, 2018.gadā – 60 352 620 EUR.

8. Ekonomikas ministrijai iesniegt Finanšu ministrijai priekšlikumus likumprojektiem “Par valsts budžetu 2016. gadam” un “Par vidēja termiņa budžeta ietvaru 2016., 2017. un 2018. gadam” par valsts budžeta programmu “Elektroenerģijas lietotāju atbalsts”.

9. Pieņemt zināšanai, ka valsts budžeta dotācija publiskajam tirgotājam, kas iekļauta Sabiedrisko pakalpojumu regulēšanas komisijas apstiprinātajā obligātā iepirkuma komponentes aprēķinā un paredzēta obligātā iepirkuma komponenšu apmēra mazināšanai 2016.gada pirmajā ceturksnī, tiks atzīta kā izdevumi 2015.gadā saskaņā ar normatīvajiem aktiem par grāmatvedības kārtošanu.

10. Ekonomikas ministrijai nodrošināt, ka valsts budžeta dotācija publiskajam tirgotājam, kas iekļauta Sabiedrisko pakalpojumu regulēšanas komisijas apstiprinātajā obligātā iepirkuma komponentes aprēķinā un paredzēta obligātā iepirkuma komponenšu apmēra mazināšanai 2017.gada pirmajā ceturksni, tiks atzīta kā izdevumi 2017.gadā saskaņā ar normatīvajiem aktiem par grāmatvedības kārtošanu.

11. Ekonomikas ministrijai nodrošināt ka atbalsta shēma energointensīvajiem uzņēmumiem tiek vadīta tā, lai 2017. gadā šim mērķim plānotā valsts budžeta dotācija netiek atzīta kā izdevumi 2016.gadā saskaņā ar normatīvajiem aktiem par grāmatvedības kārtošanu un attiecīgi 2018. gadā plānotā valsts budžeta dotācija netiek atzīta kā izdevumi 2017.gadā.

12. Ekonomikas ministrijai izstrādāt un ekonomikas ministrei iesniegt noteiktā kārtībā Ministru kabinetā likumprojektu par valsts budžetu 2016. gadam pavadošo likumprojektu paketē likumprojektu par grozījumiem Elektroenerģijas tirgus likuma 28., 281., 291., 30. pantā, paredzot, ka publiskajam tirgotājam kompensējamo izmaksu aprēķinā ņem vērā likumā par valsts budžetu noteikto valsts budžeta dotāciju obligātā iepirkuma komponentes apmēra mazināšanai.

13. Atzīt par izpildītu Ministru kabineta 2014. gada 19. novembra sēdes protokollēmuma Nr.63 23.§ 2.2.apakšpunktā Ekonomikas ministrijai doto uzdevumu iesniegt Ministru kabinetā izvērtējumu par subsidētās elektroenerģijas nodokļa izpildes progresu 2015. gadā un priekšlikumus par nepieciešamo valsts budžeta finansējumu elektroenerģijas lietotāju atbalstam 2016. gadā un turpmākajos gados.

Ministru prezidente Laimdota Straujuma

Ekonomikas ministre Dana Reizniece-Ozola

Iesniedzējs:

ekonomikas ministre Dana Reizniece-Ozola

Vīza:

Valsts sekretārs R.Beinarovičs

31.08.2015. 16:03

643

I.Iļjina

67013149, Inga.Iljina@em.gov.lv